Amerikanın ən yüksək səviyyəli diplomatı Ankara danışıqlarından gözlədiyini əldə edə bilmədi.
Türkiye, Entoni Blinkenin Orta Şərqə 7 oktyabrdan bəri həyata keçirdiyi
ikinci səfərdə amerikalı nazirin reallaşdırdığı turun
son dayanacağını təşkil etdi. Blinken Hakan Fidanla da ilk dəfə ətraflı görüş keçirdi.
Rupert Stone, Ankara, Fidan ilə keçirilən görüş 2,5 saat davam etdi.
Qəzzada böhran başlayandan bəri iki nazir arasında çoxlu telefon danışığı baş tutdu.
Lakin çərşənbə axşamı keçirilən görüş Fidanla Blinkenin ilk üzbəüz görüşü oldu.
Fidan Türkiyenin Fələstindəki mülki vətəndaşlardan tərəf mövqeyini
ABŞ-a açıq şəkildə çatdırdı.
Türkiyenin diplomatik mənbələrinin məlumatına görə,
Türkiye və ABŞ mülki şəxslərin qorunması və
regiona humanitar yardım çatdırmaq barədə razılığa gəldi.
İndiyədək Misir üzərindən Qəzzaya 200 tondan çox yardım materialı göndərən Türkiye
yaralıların müalicəsi üçün səhra xəstəxanası qurmağı da təklif etdi.
Blinken Fidanla görüşünün məhsuldar keçdiyini bildirdi.
ABŞ-ın dövlət katibi Entoni Blinken: Humanitar sülh məsələsi ilə bağlı,
xarici işlər naziri Hakan Fidan ilə
Türkiyedə uzun və məhsuldar görüşümüz oldu.
Son günlərdə yaxşı irəliləyiş əldə etdik və
işləməyə davam edəcəyik.
ABŞ səfiri Satterfild bölgədə qalmaqda və mövzu barəsində hər gün işləməyə davam edir.
Türkiye son həftələrdə İran və digər ölkələrin rəsmiləri ilə görüşərək,
regional gərginliklərin azalmasını təmin etməyə cəhd edir.
Rəsmi Ankaranın həm "Həmas"ın siyasi qanadı, həm də İsraillə əlaqələri var.
Bu yolla Qəzzada girov saxlanılanların sərbəst buraxılmasında vasitəçilik rolunu oynaya bilər.
Həm ABŞ, həm də Türkiye İsrail-Fələstin probleminin iki dövlət əsasında həllinin tərəfdarıdır.
ABŞ dövlət katibi Entoni Blinken: Orta Şərqə səfərlərimiz zamanı region ölkələri ilə
hər kəsin üzərinə götürə biləcəyi vəzifələr haqqında mühüm müzakirələr apararaq,
münaqişələrin genişlənməsinin və yayılmasının qarşısını almaq üçün səy göstərdik.
ABŞ və Türkiyenin ümumi məsələlərdə ortaq baxışı
olsa da, böhranın əsas elementləri ilə bağlı fərqli fikirlərə malikdirlər.
Türkiyenin diplomatik mənbələri keçirilən görüşdə
Fidanın atəşkəs elan edilməsinin zəruriliyini vurğuladığını və
İsrailin Qəzzada mülki vətəndaşları hədəf almasını və
insanların didərgin düşməsinin qarşısını almaq üçün
amerikalı həmkarına çağırış etdiyini söylədi.
İsrailə qeyd-şərtsiz dəstək verən ABŞ
atəşkəs çağırışlarını dinləməyərək, sadəcə müvəqqəti humanitar yardım üçün qarşıdurmalara fasilə verilməsini dəstəklədi.
ABŞ-ın bu mövqeyi Türkiyenin mövqeyini dəstəkləyən
regionun digər ölkələri tərəfindən də rədd edildi.
Blinkenin Orta Şərqə səfəri bölgədə konsensus yarada bilməsə də,
Vaşinqtonu da tək qoydu.
Lakin Qəzzada getdikcə pisləşən vəziyyətə baxmayaraq,
ABŞ-ın İsrailə verdiyi dəstəyini yaxın zamanda geri çəkməsi ehtimalı yoxdur.
Rupert Stoun, TRT World